ଡିସେମ୍ବର ୩୧ ତାରଖରେ ମୁଖ୍ୟ ଶାସନ ସଚିବ ପଦରୁ ଅସିତ କୁମାର ତ୍ରିପାଠୀ ଅବସଗର ଗ୍ରହଣ କରିଥିଲେ । ପୂର୍ବ ଘୋଷଣା ଅନୁଯାୟୀ ଉନ୍ନୟନ କମିଶନର ଥିବା ଶ୍ରୀ ମହାପାତ୍ର ଆଜି ଦାୟିତ୍ୱ ଗ୍ରହଣ କରିଛନ୍ତି । ସେହିଭଳି ନୂଆ ଉନ୍ନୟନ କମିଶନର ଭାବେ ଶ୍ରୀ ଜେନାଙ୍କ ନାମ ମଧ୍ୟ ଘୋଷଣା ହୋଇଥିବା । ଶ୍ରୀ ଜେନା ରାଜ୍ୟ ସ୍ୱତନ୍ତ୍ର ରିଲିଫ କମିଶନର ଓ ଗ୍ରାମ୍ୟ ଉନ୍ନୟନ ବିଭାଗରେ ଅତିରିକ୍ତ ମୁଖ୍ୟ ଶାସନ ସଚିବଭାବେ ଦାୟିତ୍ୱ ତୁଲାଉଥିଲେ ।
ଦାୟିତ୍ୱ ଗ୍ରହଣ କରିବାପରେ ମୁଖ୍ୟ ଶାସନ ସଚିବ ଶ୍ରୀ ମହାପାତ୍ର କହିଛନ୍ତି ଯେ ୨୦୨୧ ବର୍ଷ ଓଡିଶାବାସୀଙ୍କ ପାଇଁ ମଙ୍ଗଳମୟ ହେଉ । ରାଜ୍ୟର ସର୍ବାଙ୍ଗିନ ବିକାଶ ଓ ଉନ୍ନୟନ କାର୍ଯ୍ୟ ଯେଭଳି ତ୍ୱରନ୍ୱିତ ହେବ ତାହା ଉପରେ ସେ ଦୃଷ୍ଟି ଦେବେ । ଯେଉଁସବୁ ପ୍ରକଳ୍ପଗୁଡିକ ଆରମ୍ଭ ହୋଇଛି ତାହା ଯେଭଳି ଦ୍ରୁତି ଗତିରେ ଆଗେଇବ ସେଥିପାଇଁ ପଦକ୍ଷେପ ଗ୍ରହଣ କରାଯିବ । ବିଶେଷକରି କରୋନା ସହ ମୁକାବିଲା କରୁଥିବା ଲୋକଙ୍କ ଜୀବନ ଜୀବିକାର ସୁରକ୍ଷା ସହିତ ରାଜ୍ୟ ଅର୍ଥନୀତି କିଭଳି ଆଗକୁ ଯିବ ତାହା ଏବେ ବଡ ଆହ୍ୱାନ ବୋଲି ସେ କହିଛନ୍ତି ।
ସେହିଭଳି ଦାୟିତ୍ୱ ଗ୍ରହଣ କରିବାପରେ ଉନ୍ନୟନ କମିଶନର ଶ୍ରୀ ଜେନା କହିଛନ୍ତି ଯେ ଗତବର୍ଷ ରାଜ୍ୟବାସୀ ଯେଭଳି ଦୁଃଖରେ କାଳାତିପାତ କରିଛନ୍ତି ତାହାକୁ ପ୍ରଭୁ ଦୂରେଇ ଦିଅନ୍ତୁ । ଓଡିଶାର ପ୍ରଗତିରେ ସହାୟ ହୁଅନ୍ତ ଓ ରାଜ୍ୟରେ ସୁଖ ଶାନ୍ତି ଫେରିଆସୁ ବୋଲି ସେ ଜଗନ୍ନାଥଙ୍କ ନିକଟରେ ପ୍ରାର୍ଥନା କରୁଛନ୍ତି ।
ରାଜ୍ୟର ଦୁଇ ବରଷ୍ଠ ଅଧିକାରୀ ଆଜି ନୂଆ ବର୍ଷରେ ଦାୟିତ୍ୱ ଗ୍ରହଣ କରିଥିବାବେଳେ କରୋନା କଟକଣା ଯୋଗୁଁ ଲୋକସେବାଭବନରେ ଯେଭଳି ଶୁଭେଚ୍ଛା ଓ ସମ୍ବର୍ଦ୍ଧନାର ସୁଅ ଛୁଟିବା କଥା ତାହା ଦେଖିବାକୁ ମିଳିନାହିଁ । ଉଲ୍ଲେଖନୀୟ ଯେ କରୋନା ସଂକ୍ରମଣକୁ ଦୃଷ୍ଟିରେ ରଖି କର୍ମଚାରୀମାନେ ଏକତ୍ରିତ ହେବା ଓ ପରସ୍ପରକୁ ଭେଟି ନୂଆବର୍ଷର ଶୁଭେଚ୍ଛା ଜଣାଇବା ଉପରେ ସାଧାରଣ ପ୍ରଶାସନ ବିଭାଗ କଟକଣା ଲଗାଇଛନ୍ତି ।
ଅନ୍ୟ ପକ୍ଷରେ ଲୋକସେବାଭବନକୁ ଆଜି କେତେକ ବିଭାଗର ମନ୍ତ୍ରୀମାନେ ନୂଆବର୍ଷରେ ଆସିଥିବାବେଳେ ସେମାନଙ୍କର ବିଭାଗର ସଚିବମାନେ ଆସି ସୌଜନ୍ୟମୂଳକ ସାକ୍ଷାତ କରୁଛନ୍ତି । ସରକାରୀ କଟକଣାକୁ ମାନି ଆଉ କେତେଜଣ ସଚିବ ନିଜ ନିଜ ବିଭାଗର ମନ୍ତ୍ରୀଙ୍କୁ ଭର୍ଚୁଆଲ ମୋଡ୍ରେ ନୂଆବର୍ଷର ଶୁଭେଚ୍ଛା ଜଣାଉଥିବା ଦେଖିବାକୁ ମିଳୁଛି ।
Please enter your comment!
You have entered an incorrect email address!
Save my name, email, and website in this browser for the next time I comment.
